Jude Law

David Jude Heyworth Law (født 1972) er en britisk skuespiller. Han var Oscar-nominert for beste mannlige hovedrolle for sin rolle som Inman i filmen Cold Mountain.
Law begynte som skuespiller ved National Youth Music Theatre i 1987, og han hadde sin første TV-rolle i 1989, med en film basert på barneboken The Tailor of Gloucester skrevet av Beatrix Potter. Etter mindre roller på britisk fjernsyn fikk Law sitt gjennombrudd med den britiske krimdramaserien Shopping, der hans fremtidige kone, Sadie Frost, var med. Etter hovedrollen i flere filmer regissert av Andrew Niccol, Clint Eastwood og David Cronenberg, ble han nominert til Oscar for beste mannlige birolle i 1999 for sin rolle i Den talentfulle mr. Ripley. For denne filmen måtte han lære seg å spille saksofon. 

I 2001 hadde Law rollen som den sovjetiske snikskytteren Vasily Zaytsev i filmen Enemy At The Gates, der han spilte mot Ed Harris. I 2002 spilte han en leiemorder i filmen Road to Perdition. I 2003 ble Law nominert til Academy Award for beste skuespiller for sin rolle i filmen Cold Mountain. I 2006 var Law med på kjendis-fotball til inntekt for UNICEF. Han var medlem av juryen under Cannes Film Festival i 2011. Han støtter veldighetsorganisasjonene Make-A-Wish Foundation og Pride of Britain Awards. I 2020 fikk han en rolle som en tidligere MI6-agent i actionfilmen The Rhythm Section.

I juli 2007 var Law i Afghanistan i en periode på ti dager for å lage en dokumentar til FNs internasjonale fredsdag. Sammen med en representant fra UNICEF filmet de i farlige områder i Øst-Afghanistan med et filmteam, intervjuet barn, regjeringsmedlemmer, samfunnsledere og tjenestemenn fra FN. Filmen, som het The Day After Peace, hadde premiere under Cannes Film Festival. 

Law hadde et forhold til skuespilleren Sienna Miller, og de tok ut separasjon i 2006. I 2008 hadde han et forhold med den amerikanske modellen Samantha Burke. Burke fødte en datter, Sophia, den 22. september 2009 i New York. 

 Utvalgt filmografi 
 År  Norsk tittel  Originaltittel  Rolle2013  Side Effects   Dr. Jonathan Banks2011  Sherlock Holmes: A Game of Shadows   Dr. Watson2009  Sherlock Holmes  Sherlock Holmes  Dr. Watson2007  My Blueberry Nights  My Blueberry Nights  Jeremy  2006  The Holiday  The Holiday  Graham 2004  The Aviator  The Aviator  Errol Flynn 2004  I Heart Huckabees  I Heart Huckabees  Brad Stand 2004  Closer  Closer  Dan 2004  Alfie  Alfie  Alfie 2003  Sky Captain and the World of Tomorrow  Sky Captain and the World of Tomorrow  Joe "Sky Captain" Sullivan 2003  Cold Mountain  Cold Mountain  Inman 2002  Road to Perdition  Road to Perdition  Harlen Maguire 2001  A.I.: kunstig intelligens  A.I. Artificial Intelligence  Gigolo Joe 2001  Fiende ved porten  Enemy at the Gates  Vasilij Zajtsev 1999  Den talentfulle mr. Ripley  The Talented Mr. Ripley  Dickie Greenleaf1999  Existenz  Existenz  Ted Pikul 1997  Gattaca  Gattaca  Jerome Eugene Morrow 1997  Oscar Wilde  Wilde  Lord Alfred 'Bosie' Douglas 1993  Shopping  Shoping  Billy 

 Referanser 

 Eksterne lenker 


Kategori:Engelske skuespillere
Kategori:Personer fra London